### Resume

Der er udført prøvehandling i stadionområdet i Vejle for at belyse de faktiske ændringer i trafikmønstrene med henblik på en samlet bedre trafikafvikling og en øget trafiksikkerhed. Der er i perioden kommet i alt 31 høringsvar. På baggrund af forvaltningens evalueringer anbefales det at gøre tiltagene permanente, og at udvide svingbanen fra nord på [adresse] mod [adresse]. Der søges om anlægsbevilling på 0,98 mio. kr.

### Sagsfremstilling

Teknisk Udvalg besluttede på mødet 6. september 2022 punkt 193, at igangsætte prøvehandling i stadionområdet for at iagttage de faktiske ændringer i trafikafviklingen på baggrund af den fremlagte trafikanalyse.

Evalueringen viser, at tiltagene i området afvikler trafikken og øger trafiksikkerheden.

Trafiktællingerne viser et billede af, at trafikken er faldet markant med 42% på [adresse] og med 18% på [adresse], mens trafikken enten er nogenlunde konstant eller steget 6-8% på de øvrige trafikbærende veje i området. Den samlede stigning er dog i et mindre omfang, end hvad der svarer til nedgangen på [adresse]. Dette betyder at der enten kører færre turer i området eller at turene er flyttet til veje udenfor området.

Forvaltningen har modtaget 21 høringssvar på citizenlab og 10 høringssvar på mail og telefon. Høringssvarene omhandler primært forøget rejsetid for beboerne i området, og at trafikken ikke afvikles tilfredsstillende ved Jægervænget og Olfert Mikkelsen, samt hastigheden på Paw Holm vej. Der er samtidig positive ord om lukningen ud fra et trafiksikkerhedsmæssigt perspektiv og tiltagene som helhed.

Resume med høringssvar fra citizenlab og forvaltningens bemærkninger hertil kan ses i det vedlagte bilag.

Som en del af høringssvarene har der været stillet forslag om etablering af en rundkørsel ved [adresse] og [adresse] med [adresse] som en del af denne. Forvaltningen har fået undersøgt denne mulighed ved ekstern rådgiver tidligere og igen i forbindelse med prøvehandlingen. Kapacitetsberegningerne viser, at trafikken hverken vil kunne afvikles med den nuværende trafik eller den forventelige fremtidige stigning i trafikken. Kapaciteten i en rundkørsel selv med to spor og shunts vil ikke være tilstrækkelig til at afvikle trafikken. Geometrien på en eventuel rundkørsel med to spor, shunts og separate stier ville skulle have en diameter på minimum 80 meter. Samtidig vil faldforholdene på [adresse] gøre at rundkørslen ikke kan anlægges efter vejreglernes anvisninger.

Ved at gøre tiltagene i prøvehandlingen permanente kan svingbanen på [adresse] med fordel udvides så der sikres en bedre trafikafvikling i krydset [adresse]. En udvidelse af svingbanen vil sikre en forøget kapacitet både mod [adresse] og midtbyen. Forlængelsen vil endvidere øge trafiksikkerheden, da der i dag er registreret flere uheld der opstår på grund af tilbagestuvning af trafik i ligeud sporet. Samtidig vil rejsetiden via [adresse] blive forbedret ved udvidelsen af kapaciteten.

Der søges derfor om en anlægsbevilling til udvidelse af svingbanen på [adresse] samt til at gøre tiltagene permanente med fartdæmpning på Jægervænget, Paw Holm vej og [adresse]. Udvidelsen af svingbanen på [adresse] vil kunne genbruges i en eventuel senere udbygning af hele krydset [adresse]. Der søges om en samlet anlægsbevilling på 0,98 mio. kr.

Forvaltningen giver en præsentation på mødet af evalueringen og udvidelse af svingbanen på [adresse].

### Økonomi

![](data:image/png;base64...)

Figur 1: sagens bevillingsmæssige konsekvenser

Opsummering af de bevillingsmæssige konsekvenser

Sagen medfører, at der gives anlægsbevilling og afsættes rådighedsbeløb på 0,98 mio. kr. i 2023 til udvidelse af svingbane på [adresse] samt tiltag i stadionområdet. Udgiften finansieres af Pulje til Infrastruktur hvor der pt. forventes overført 8,951 mio. kr. fra 2022 til 2023 ifm. overførselssagen 2022/2023.

Afledt drift
Der er afledt drift fra 2024 og frem på 5.000 kr.
Den afledte drift vedrører renholdelse og asfaltvedligeholdelse.
Udgifterne vedr. afledt drift indgår i budgetlægningen for 2024-2027 – spor 2.

Høring
Centralt Budget har ingen bemærkninger af bevillingsmæssig karakter.

### Klima og resiliensvurdering

En forbedret trafikafvikling til og fra stadionområdet i sammenhæng med bedre trafikafvikling

på [adresse] og krydset [adresse] vil give en øget fremkommelighed og trafiksikkerhed samt mindre tomgang for bilisterne.

### Sagens videre forløb

Sagen skal behandles af Økonomiudvalget og byrådet.

### Historik

Teknisk udvalg godkendte den 6. september 2022 punkt nr. 193, beslutning – trafikanalyse stadionområdet i Vejle og prøvehandling. Her besluttes det at igangsætte prøvehandling i stadionområdet.

Byrådet godkendte den 28. april 2021 punkt nr. 82, anlægsbevilling – udvidelse af bro, [adresse] og vejdel. Her gives der anlægsbevilling til udvidelse af [adresse] fra broen og frem til [adresse].

Teknisk udvalg behandlede den 27. oktober 2020 punkt nr. 216, evaluering af borgermøde - [adresse]. Her evalueres borgermødet afholdt den 20. oktober 2020 om trafikafvikling i stadionområdet med fokus på [adresse].

Teknisk udvalg behandlede den 5. maj 2020 punkt nr. 102, [adresse] - supplerende oplysninger. Her gives yderligere oplysninger til punkt nr. 73.

Teknisk udvalg behandlede den 21. april 2020 punkt nr. 73, [adresse]. Her gives en orientering om trafikken fra [adresse] i forbindelse med en eventuel ombygning af krydset [adresse].

Teknisk udvalg behandlede den 26. marts 2020 punkt nr. 63, anlægsbevilling - Opgradering af Havneruten - etape 1 - [adresse].

### Teknik- og Miljødirektøren indstiller,

|  |  |
| --- | --- |
| at | evalueringen tages til efterretning, og |
| at | de bevillingsmæssige konsekvenser godkendes, jf. bevillingsskema under afsnittet økonomi. |

### Beslutning

Godkendt, idet der arbejdes på at gøre forholdende bedre for cyklisterne, der kører fra [adresse], [adresse] og [adresse].